CELEX: 62018TN0702
Language: sl
Date: 2018-11-26 00:00:00
Title: Zadeva T-702/18: Tožba, vložena 26. novembra 2018 – Durand in drugi/Parlament

18.2.2019   
            
            
               SL
            
            
               Uradni list Evropske unije
            
            
               C 65/40
            
         
      Tožba, vložena 26. novembra 2018 – Durand in drugi/Parlament
      (Zadeva T-702/18)
      (2019/C 65/51)
      Jezik postopka: angleščina
      
         Stranki
      
      
         Tožeča stranka: Pascal Durand (Pariz, Francija) in sedem drugih tožečih strank (zastopnika: O. Brouwer in E. Raedts, odvetnika)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da Parlament ni izpolnil obveznosti iz člena 226(1) Pogodbe o delovanju Evropske unije in člena 198(4) Poslovnika Evropskega parlamenta, ker konferenca predsednikov plenarnemu zasedanju Evropskega parlamenta ni predložila predloga za ustanovitev preiskovalnega odbora;
               
            
                  —
               
               
                  podredno, če bi Splošno sodišče menilo, da dopis predsednika parlamenta z dne 21. septembra 2018 vsebuje nedvoumno in dokončno stališče, s katerim je opustitev ukrepanja odpravljena, razglasi za ničen sklep, ki ga vsebuje dopis z dne 21. septembra 2018 o zavrnitvi predložitve predloga za ustanovitev preiskovalnega odbora plenarnemu zasedanju Evropskega parlamenta;
               
            
                  —
               
               
                  Parlamentu naloži plačilo stroškov postopka, vključno s stroški morebitnih intervenientk.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo, da bi morala konferenca predsednikov oblikovati in plenarnemu zasedanju Evropskega parlamenta predložiti predlog za ustanovitev preiskovalnega odbora v zvezi z dobrobitjo živali med prevozom, kot je to zahtevalo 223 poslancev Evropskega parlamenta v skladu s členom 198(4) Poslovnika Evropskega parlamenta v povezavi s členom 226 Pogodbe o delovanju Evropske unije. S sklepom o zavrnitvi predložitve predloga naj bi bila kršena ta člena.